LidanRubinov/Halacha-QA huggingface dataset:
שאלה: הנקה וט  באב: יש לי תינוק בן שנה שעדיין יונק באופן כמעט מלא. האם אני חייבת לצום בט באב? האם ישנן הקלות לגביי? בצומות קודמים היה לי מאוד קשה לצום. אני מאוד חלשה וזה משפיע עליי מהר.
תשובה: יש כאן שתי בעיות נפרדות: את והילד. אם את סובלת מאוד מהצום בי"ז בתמוז את פטורה. בתשעה באב את חייבת כמו ביום הכיפורים. אם הילד סובל מאוד מחוסר חלב וזהו מזונו היחידי יתכן שיש כאן חשש לפיקוח נפש וגם בתשעה באב אולי יהיה מותר לך לשתות. ויש אומרים בכפית ולא ישירות מהכוס. נקטתי לשון ספק, והגבלה בשיעורים, כי בדרך כלל אין השפעה ישירה של הצום על כמות החלב הנחוצה לתינוק. אם כמות החלב שלך מאוד מצומצמת והצום משפיע על כמותו, ההיתר הוא ודאי.
שאלה: עניית אמן באמצע פסוק: האם ניתן לענות אמן (לא של קדיש אלא של שאר ברכות) באמצע פסוק לאחר שהזכרתי בו את שם ה'?
תשובה: באמצע פסוק (אפילו בקריאת תהילים) לא יענה אמן.
שאלה: שניים מקרא שלא קראתי: אני ילד אחר בר מצווה אך השנה לצערי לא כ"כ הקפדתי על שנים מקרא ואחד תרגום. יש לי להשלים עוד כ4 ספרים. האם לנסות ולהתחיל להשלים או שעדיף ללמוד מכאן ולהבא כל פעם את הפרשה של אותו שבוע?
תשובה: תתחיל קודם לקיים מכאן ולהבא ותשלים מעט מעט לפי האפשרויות.
שאלה: בר מצווה בי"ז בתמוז: לחברי יש בר מצווה בי"ז תמוז. האם מותר לי להשתתף בבר מצווה? תהיה שם סעודת מצווה ותזמורת.
תשובה: מכיוון שצום י"ז בתמוז, לרוב השיטות, מתחיל בבוקר, אז אם זמן בר המצווה הוא בדיוק בליל י"ז בתמוז (ולא נדחה), מותר להשתתף במסיבת בר המצווה. עוד בנושא זה מהרב אליעזר מלמד.
שאלה: כיסוי ראש בפני אבא של האשה: בתשובה לשאלתי אם מותר לאשה נשואה לגלות את ראשה בפני אביה ואחיה הרב כתב שמותר לאשה לגלות את ראשה בתוך הבית ואח"כ הוסיף שההיתר לגלות את ראשה הוא רק בביתה ולא בבית הוריה. האם הרב מתכוון שמותר לאביה ואחיה לראות את שערה דווקא בבית שלה ולא בבית של ההורים?
תשובה: היתר הגילוי הוא רק בביתה בפני בעלה וילדיה. בכל סיטואציה אחרת עליה לכסות את ראשה.
שאלה: פעילות ספורטיבית בשלושת השבועות: האם מותר ללכת בשלושת השבועות לפעילות גופנית (דוגמת ספינינג- רכיבה על אופניים) שמשמיעים במהלכה מוסיקה?
תשובה: לשמוע מוסיקה להנאה- אסור. מוסיקת רקע בתור אמצעי לעשיית כושר מותרת, אך ממידת חסידות עדיף שיימנע מכך.
שאלה: טלית בתפילת מנחה של שבת: אני מתפלל בבית הכנסת ספרדי והחזן במנחה של שבת מברך ומתעטף בטלית גדול. האם זה מנהג ספרד או שהם טועים?
תשובה: הם לא טועים, אלא יש הרבה מקומות שחזן מתעטף בטלית ומברך עליה (כאשר זו הטלית שלו או של הציבור) אף בתפילת המנחה.
שאלה: בין אדם לחבירו או בין אדם למקום?: הלכתי בשבת לתפילת מנחה ובדרך עצר אותי זקן וביקש ממני לעזור לו להעלות סלים לקומה רביעית. אם הייתי עוזר לאותו זקן, הייתי מאחר לתפילה ומפספס קריאת התורה, ואם לא הייתי עוזר לו הוא היה נפגע. מה הייתי צריך לעשות?
תשובה: אם הסלים שהזקן רצה להעביר הם לא סלים של קניות שנקנו בשבת, כך שאין בהם איסור, אז זו מצווה גדולה לעזור ליהודי הזקן, ח מגדירים מצווה כזו כ"מצווה עוברת" והם שמים מצווה כזו בראש סדרי העדיפויות, לכן יכול היית לפספס את הקריאה בתורה ולקיים חסד זה.
שאלה: קידוש מול שיער אחותי שאינה נשואה: יש לי אחות בת 22 לא נשואה והיא לא מכסה את ראשה, האם יש בעיה בשבת לעשות קידוש מולה?
תשובה: רווקה אינה צריכה לכסות את ראשה.
שאלה: מעשר כספים לצדקה או לגמ"ח?: יש לי כסף שהפרשתי מעשר כספים מה עדיף לתת אותו לצדקה או לגמילות חסדים כיון שהגמ אמרה שגמ"ח עדיפה מצדקה בגלל שלושה דברים וכו
תשובה: את הכסף תן לצדקה לעניים או לישיבה ובנוסף לזה תעשה גמילות חסדים על ידי שתעזור לאנשים הזקוקים לעזרה וכך תעשה את שניהם.
שאלה: העולם הבא ניצחי?: אם העולם הבא הוא עולם נצחי אז איך נשמות שהיו בעולם הבא יחזרו בתחיית המתים לעולם הזה? ואם כך אז זה לא יהיה נצחי, כי בסופו של דבר יהיה לחלק מהנשמות שהיו בעולם הבא סוף מתי שהוא. לא?
תשובה: אין ביכולתינו להאריך בענין זה, אך עיין במאמר תחיית המתים של הרמב"ם, הקדמתו לפרק חלק, וכן שער הגמול של הרמב"ן הנמצא בסוף ספר "תורת האדם" שלו. הרב חיים כץ.
שאלה: צריך נטלה אחרי השירותים?: האם צריך ליטול ידיים לאחר שרותים דווקא מנטלה?
תשובה: מעיקר הדין נטילת ידים אחרי יציאה משירותים אינה מחייבת נטלה, אך ראוי ליטול מנטלה שלוש פעמים.
שאלה: "אשר יצר" בידים רטובות: האם יש לברך "אשר יצר" דווקא עם ידיים רטובות?
תשובה: את ברכת אשר יצר מברכים לאחר ניגוב בידים.
שאלה: ברכה ראשונה על מנה אחרונה: מתי מברכים ברכה ראשונה על מנה אחרונה? האם יש הבדל בין פרי, עוגה וגלידה? האם יש הבדל בין אשכנזים לספרדים?
תשובה: אין הבדל בין העדות, אלא כל מנה אחרונה (שאינה באה בתור אוכל על מנת לשבוע, אלא בתור קינוח להנאה) טעונה ברכה לפניה אך לא ברכה לאחריה משום שברכת המזון פוטרת אותה. לתשובת הרב יעקב אריאל
שאלה: לכבות את האור בהבדלה: האם צריך לכבות את האור בשעת ברכת האש בהבדלה?
תשובה: יש שנוהגים לכבות ויש שלא מקפידים על כך, לכן, אם האור של אש ההבדלה ניכר על אף אור החשמל, אין צריך לכבות את האור, אך אם בגלל החשמל, אור האש אינו ניכר כל כך, עדיף לכבות את האור.
שאלה: סירוב פקודה על חילוניות בצבא: כשהממשלה מדברת על ביטול מצוות א"י ע"י מסירת שטחים, אנו מתקוממים שאסור לממשלה החילונית לעשות משהו נגד התורה וקוראים לסרב פקודה. למה דווקא על מצווה זו ולא על כל מצווה שהצבא מבטל?
תשובה: אכן, צדקת בהערתך, וכל חוק של המדינה   הצבא שנוגד את חוקי התורה צריך לסרב לו! וחבל שקוראים לזה "סירוב פקודה", משום שאנו מתנגדים לסירוב לפקודה ולכן צריך לקיים את כל פקודות וחוקי התורה, ולא נעבור על חוקי התורה בעבור שום אדם, מפקד, ממשלה וכדומה.
שאלה: בגדי שבת בהר הבית בתשעה באב: קראתי שרצוי לעלות להר הבית עם בגדים מכובדים (בגדי שבת וכדומה) ובט באב זה לא ראוי ללכת עם בגדים מכובדים. האם אפשר לעלות עם בגדים רגילים?
תשובה: כן, מותר לעלות להר הבית גם בבגדים רגילים (משום שבאותו היום אין לו בגדים יותר מכובדים). האם מותר לטבול בתשעה באב לפני עלייה להר?
שאלה: נופש בחו"ל בשנת אבל: האם לאישה שאמה נפטרה לפני מספר ימים מותר לצאת לנופש בחו"ל? המדובר הוא לצורך בריאותי בעיקר (מעיינות חמים וכד ) ומנוחה נפשית ולא כ"כ לבילוי וטיולים (אם כי גם זה כלול בתוכנית).
תשובה: אם זה לצורך בריאותי- מותר. אך היא צריכה להזהר שלא תשתתף בכל האירועים שקשורים לבילוי והנאה.
שאלה: כל החכמות בתורה: שמעתי פעם שיעור של רב שאומר שכל החכמות בעולם נמצאים בתורה והוא הביא מספר דוגמאות לכך שהתורה ידעה את אותה חכמה עוד לפני המדענים (לדוג : משולש הברמודה שמופיעה ברש"י על גמרא וכו ). ואני טוען שזה לא יהיה נכון להביא דוגמאות מראש שבמקרה מופיעות בתורה והחכמים ידעו אותם, אלא אני יכול להביא דוגמאות רבות(מהטכנולוגיה וכו ) שהתורה והחכמים בכלל לא יודעים ולא יכולים להסביר (תופעות טבע למשל) אז איך חכמים אומרים שבתורה יש את כל החכמות שבעולם כשאני יכול להביא להם דוגמאות רבות של חכמות שבכלל לא יודעים עליהם?
תשובה: מכיון שהתורה היא מקור כל המציאות כמו שאמרו חכמים שכביכול הקב"ה הסתכל בתורה וברא את העולם על כן כל מה שיש בעולם מוכרח להיות מקורו בתורה. אך לתורה יש פשט ויש רמז ויש דרש ויש סוד יש דברים שמקורם בסודות התורה ועל כן כיון שאין אנו יודעים את התורה בשלמותה על כן לא נוכל להראות שהכל כבר נרמז בתורה אבל זאת אנו יודעים בבטחון שהתורה היא מקור כל החכמה ומקור כל המציאות.
שאלה: מותר להעביר שטר מזוייף?: קיבלתי בתמורה לעבודה שביצעתי שטר מזוייף, האם ניתן להעבירו הלאה למשתמש אחר, מתוך הנחה שאף הוא יוכל להעבירו הלאה תמורת שירות שהוא ייתן, ובכך יהפוך השטר בפועל להילך חוקי העובר לסוחר? ייתכן וגם האדם שהעביר אליי את השטר נהג כך ואוליי אף בלא לדעת שהוא מזוייף.
תשובה: אסור משום שבכך אתה מכשיל אנשים אחרים. שטר כזה צריך למסור למשטרה, או להשמידו.
שאלה: לחזור על מילים פעמיים בקדושה: האם בקדושה, בחזרת הש"ץ מותר לחזור על מילה או קטע פעמיים?
תשובה: אין לחזור על מילה פעמיים או יותר ללא סיבה, ויש לשעבד את המנגינה למילים ולא את המילים למנגינה. הרב חיים כץ.
שאלה: התכלת של ראדזין: מה דעת הרבנים על התכלת הזאת? האם יוצאים בה ידי חובה?
תשובה: על התכלת של ראדזין, דעת רוב הרבנים שאין זה התכלת המקורי. על התכלת החדשה, דעת כמה מומחים ורבנים שהיא התכלת האמיתית, אולם עדיין לא נתקבלו דבריהם על דעת רוב הרבנים, ומן הסתם במשך השנים הנושא ילך ויתברר עד אשר יוכרע. מה לעשות כשהצבע יורד לי מהפתיל לידיים?
שאלה: שתילת גינה בשלושת השבועות: סיכמתי עם גנן שומר תורה ומצוות שיבנה עבורי גינה. הוא הבטיח שאת עצי הפרי הוא יסיים לשתול עד שבעה עשר בתמוז. לגבי שאר הגינה הוא טען שמאחר וזוהי עבודתו מותר לו לבצעה בשלושת השבועות. האם אכן מותר לו לשתול עבורי גינה בתקופה זו?
תשובה: עד ר"ח אב הכל מותר. אחרי ר"ח אב הסברה הפוכה - עצי פרי מותר לשתול,עצי נוי - אסור.
שאלה: קבלת רכב בשלושת השבועות: מה עלי לעשות אם אני מתבקש להחליף את רכב החברה הישן ברכב חברה חדש בתקופת בין המיצרים או תשעת הימים?
תשובה: רכב חדש טעון ברכת ההודאה. אין מברכים בימי בין המצרים "שהחיינו", ומותר לברך בהם "הטוב והמטיב". בתשעת הימים נמנעים גם מדברים שמברכים עליהם "הטוב והמטיב" ומכל משא ומתן של שמחה. לפיכך אם הרכב יעמוד לרשותך בלבד, כך שעליך לברך עליו "שהחיינו", מוטב שתקדים או תדחה את קבלתו, כדי שלא לברך "שהחיינו" בימי בין המיצרים. אפשרות נוספת, שהרכב ישאר ברשות החברה, ונתון לשימוש אנשים נוספים, ואחר תשעה באב יעבור לרשותך הבלעדית, ואז תברך "שהחיינו". אם אי אפשר לעשות כך, או שיש חשש שתפסיד את הרכב מחמת העיכובים הללו. מותר לך לקבל אותו, ואם תשמח בו תברך עליו "שהחיינו".
שאלה: תיבת תהודה בשבת: צעצוע לילדים בנוי בצורה של מיקרופון (לא חשמלי) ועובד על עיקרון של תיבת תהודה. בזמן שמדברים לתוך המקרופון, הצלילים יוצאים מוגברים עם אפקט של אקו (הד, כמו לדבר בחדר ריק או במקום מוקף הרים). האם בשבת הוא מותר בשימוש? האם הוא נידון ככלי נגינה כמו פריטה על מיתר ותיבת התהודה גורמת להשמעת הצליל, או שאין בכך כלום?
תשובה: יש להחשיב צעצוע זה ככלי שיר (גם שופר וחצוצרה אינם בעצם אלא מעין מגבירי קול).
שאלה: י  בטבת בשבת: היה לנו דיון במשפחה לגבי הצומות, ואני אמרתי (על סמך משהו שקראתי פעם) שאם צום י בטבת היה יוצא בשבת (דבר שלא יכול להיות.) היו "דוחים" את השבת וצמים-האם אני צודק?
תשובה: כתוב בשו"ע סימן תק"נ ס"ג כל הצומות הללו אם חלו בשבת נדחין לאחר השבת. וכותב שם המ"ב סק"א: "כל" לאו דוקא דלעולם אין עשרה בטבת חל בשבת ומוסיף שם הרמ"א בהגה: ואם חלו בע"ש וכו' ושוב כותב המ"ב בסק"י ואם חלו בע"ש, האי לישנא ג"כ לאו דוקא.ג"כ א"א לחול בע"ש וכו' כ"א עשרה בטבת בלבד. ואולי לזה התכונת. הרב חיים כץ.
שאלה: הקפאת מאכלים בשבת: האם מותר להכניס לתא ההקפאה שאריות של אוכל שנותרו בשבת?. האם יש הבדל במידה והאוכל המוקפא מיועד לשבת הבאה או ליום חול?.
תשובה: אסור להכניס את האוכל הנשאר למקפיא, מפני שהוא מכין משבת ליום אחר, ואפילו לצורך שבת אחרת אסור להכין. ואי אפשר לטעון שהוא שומר על האוכל לצורך אותה השבת, מפני שלצורך אותה שבת מספיק ודאי להניח את האוכל במקרר, לפיכך ניכר שהכנסתו למקפיא היא לצורך יום אחר. הפתרון לכך, הוא להניח את האוכל במקרר, וזאת באחד משני תנאים, או שאפשר לחשוש שאם לא יניחם במקרר המאכל יתקלקל, וכך אפשר לומר ששמר על האוכל לצורך אותה שבת. אע"פ שאינו מתכוון לאוכלו בשבת. ובתנאי שלא יאמר שעושה זאת לצורך יום אחר, ואין הדבר ניכר מתוך מעשהו. אבל אם מדובר בפינו אוכל מסעודה שלישית, הואיל ואין חשש שהאוכל יתקלקל עד מוצאי שבת, נמצא שודאי הוא מכניס את האוכל למקרר כדי לשומרו ליום אחר, והדבר אסור. אמנם אם מקומו של אותו מאכל במקרר, מותר, ובלבד שלא יטרח על הכנת אחסנתו. אלא יקחנו כמו שהוא ויניחנו במקרר, כך שעיקר כוונתו לפנות את האוכל הנשאר מהשולחן, וכיוון שלקחו כבר הניחו במקרר ששם מקומו.
שאלה: מזון שנקלע לחדר שרותים: האם חל איסור לאכול מזון שנקלע לחדר שירותים. האם יש הבדל אם המזון היה סגור בקופסא?
תשובה: בשו"ת בצל החכמה (ג יא) דן בשאלתך ומסקנתו: שבבתי הכסא בימינו, שאינו מלוכלך כל כך, אין בו רוח רעה. ואע"פ שלכתחילה אין להכניס גם בו מאכלים אך בדיעבד אינם נאסרים.
שאלה: ת הסכום שנרשם בכתובה: האם בעל שרשם סכום גבוה בכתובה מחוייב לשלם את כל הסכום בעת הגירושין לאשתו?
תשובה: הסכום הרשום בכתובה מחייב את הבעל לתתו לאשתו עם גירושיהם. זהו בעצם כספה של האישה שהכניסה לו כנדוניה וזכותה לקבלו חזרה. גם ההתחייבויות האחרות הן התחייבויות מחייבות. אולם אם נרשם בכתובה סכום מוגזם שהוא גבוה בהרבה מהנדוניה אולי ביה"ד לא יתחשב בו. וכבר היו תקדימים לכך שסכומים של מאות מליונים שנרשמו בכתובה לא כובדו ע"י ביה"ד.
שאלה: ספר שנתגלה בו פגם: אדם קנה ספר בהוצאת הספרים שלנו ומצא כמה דפים חשובים שנשמטו מהעותק שהוא קנה. אותו אדם כבר רשם את הערותיו על גבי העותק שברשותו, כך שאין ברצונו להחליף את העותק שברשותו לעותק מתוקן. האם עלינו להעניק לו עותק נוסף בחינם או במחיר מוזל?
תשובה: נכון לתת לו עותק נוסף בחינם.
שאלה: חלב שנשפך לכיור בשרי: בתי בת שנתיים הפכה קערת קורנפלקס עם מעט חלב קר לכיור בשרי. בכיור היו קערה מפלסטיק וסיר נירוסטה של סולתם. מה דין הקערה, הסיר והכיור?
תשובה: אני משער שהמאכלים לא היו רותחים אלא לכל היותר כלי שני. לכן צריך רק לשטוף את הכלים והכיור והם כשרים.
שאלה: הדרכה בפולין: הוצעה לי הצעה להדריך קבוצות בפולין. הדבר מצריך קורס הדרכה ארוך. האם יש בכך חשיבות,שהרי משלחות יוצאות ממילא וחשוב להכשיר מדריכים שיתאימו להשקפת העולם הדתית לאומית, או שמא יש להמנע מכך?
תשובה: אם יש אחרים שיעשו את השליחות הזו כמוך עדיף לא לצאת מהארץ אם אין אחרים ואתה תוכל להשפיע השפעה משמעותית מחזקת אזי יש מקום לשקול דבר זה.
שאלה: בקשה לפרנסה בבית הכנסת?: קראתי באתר שאפשר לבקש בכל ברכה מברכות שמונה-עשרה בקשה הקשורה לברכה. אולם, האם אין בקשה הקשורה לעסקים, לדוגמא, אסורה בבית הכנסת, על אף שהתפילה עוסקת בנושא קרוב?
תשובה: זו בדיוק מטרתה של התפילה שה' רוצה שנשאל על כל צרכינו בחיי היום יום: רפואה פרנסה הצלחה וכו' ולכן מלבד הברכות הרוחניות (דעת, ישועה, משיח) תיקנו אנשי כנסת הגדולה לבקש על צרכים אישיים וכללים, ואין בזה בעיה של דברי חולין בבית הכנסת. הרב רואי מרגלית.
שאלה: אזכרה לאחר 11 חודש ולאחר 12 חודש : אבי זכרונו לברכה נפטר בט"ו באב תשס"ג, 13.8.03 ונקבר באותו יום. אודה לכם במידה ותכתבו לי באיזה תאריך יש לעשות את סעודת המצווה לאחר 11 חודש? והאם יש לעלות גם לקבר לאחר 11 חודש? באיזה תאריך יש לעשות את סעודת המצווה במלאות 12 חודש ומתי? מתי ובאיזה תאריך יש לעלות לקבר לאחר 12 חודש?
תשובה: ע"פ שמך משמע שאת אשכנזיה ולאשכנזים אין מנהגים מיוחדים ל-11 חודש, ורק לספרדים יש סעודת מצוה בליל יום 11 חודש. לגבי שנים עשר חודש כולם עולים לקבר בו ביום, והספרדים נוהגים גם לעשות סעודת מצוה בליל יום השנים עשר חודש. הרב חיים כץ.
שאלה: כתיבת סת"ם בנוצה מפלסטיק: האם נוצה העשויה מפלסטיק מותרת לכתיבת סת"ם? האם אפשר לומר על המזוזה שנכתבה בהידור? האם גם סופר ירא שמים יכול לכתוב כך? הנוצה בנויה באופן שחוסך זמן, כותבת בצורה אחידה וכן בנוי עליה מזרק כך שלא צריך טבילת הנוצה כל הזמן בדיו.
תשובה: אכן, נוצה כזו היא ר גמור, החתם סופר אומר שמעיקר הדין מותר לכתוב אפילו בעט מברזל אלא שאנו מחמירים מכמה סיבות, אך אין מניעה לכתוב בנוצה מפלסטיק.
שאלה: חיוב עליה לתורה לאבל: כשיום השנה חל להיות בשבת מה החיוב של בעל היארציט, בשבת שלפני היארצייט ובשבת שחל בו היארצייט? (מפטיר או עליה?)
תשובה: המנהג לעלות למפטיר בשבת שלפני יום המיתה. ואם חל יום הפטירה בשבת עולים למפטיר בשבת שלפניו. ובשבת שחל בו, יש העולים למפטיר ויש לעליה אחרת דוקא. הרב חיים כץ.
שאלה: השקייה בשבת: אני מעוניין להזרים חלק מהמים הנשטפים בבית לגינה אולם לא ברור לי מה עלי לעשות בשבת. האם הדבר מותר?
תשובה: אסור להשקות במישרין. אולם אם צינור יוצא לגינה ובני הבית משתמשים במים לתומם מבלי לכווון להשקות יש כאן גרמא בלא כוונה ולדעת המהר"ל (גור אריה על שבת ע"ג) הדבר מותר.
שאלה: פניה להוצאה לפועל: נגררנו לבית משפט ונפסק לטובתינו. על מנת לקבל את הוצאות המשפט עלינו לפנות להוצאה לפועל שכן המפסיד החילוני אינו מוכן לשלם את הכסף. האם מותר לפנות לשם או שחובה לפנות לדין תורה למרות שהמשפט והמיקום לא היה על דעתינו?
תשובה: מכיון שאולצתם להישפט בערכאות הנכם רשאים לפנות להוצאה לפועל. אולם אם יש בפסיקה תוספת מעל למגיע לכם לפי דין תורה עליכם להחזיר לו את העודף.
שאלה: ערלה בפירות חו"ל: רציתי לדעת האם יש דין של ערלה בפירות חו"ל?? מה המקור לכך?? ב
תשובה: יש דין ערלה בחו"ל (קידושין לט ע"א) וכפי שנפסק בשו"ע דין זה הוא מדברי סופרים, ולכן הוא אסור אלא שבספקות יש מקום להקל ככל ספק דרבנן. בברכת התורה והארץ, הרב יהודה הלוי עמיחי.
שאלה: הקץ לחיים.: שמעתי בכל מני בתי מדרשיות שהעולם הולך להחרב עוד 200 שנה. זה נכון? מה יהיה אחריו?
תשובה: אין צורך לעסוק בעתידות. עלינו ללמוד ולעשות את המוטל עלינו וכל מה שאמרו לנו חכמים על העתידות אלו רמזים ומשלים ואינם כפשוטם וכשיהיה נדע איך יהיה, כך אומר הרמב"ם.
שאלה: גזר הדין כשאין סנהדרין: האם אדם העובר עבירה שבזמן שהייתה סנהדרין היה חייב עליה מיתה, יכול להסתפק היום בחזרה בתשובה או שלא יתכפר לו עד שימות?
תשובה: אדם יכול לחזור בתשובה גם על חטאים שחייבים עליהם מיתה ותשובה ויום הכפורים ויסורים הם מכפרים ורק על עוון חילול ד' אין כפרה עד יום המיתה. כמובן שלפי גודל החטא כך גם צריכה להיות גודלה של התשובה.
שאלה: בר מצוה בשלושת השבועות: האם ניתן לערוך מסיבת בר מצוה באולם שמחות, כאשר אינה נערכת בזמנה בשלושת השבועות או תשעת הימים? האם התשובה משתנה אם זה המועד עצמו, האם התשובה משתנית במידה וחתן הבר מצווה עושה סיום מסכת כחלק מהארוע שאינו בזמנו?
תשובה: בשלשת השבועות יש איסור שמיעת כלי זמר לפי מנהג האשכנזים, אבל ניתן לערוך מסיבה ללא כלי זמר. אם חוגגים חגיגת בר מצוה בזמנה דהיינו ביום בו מלאו לילד שלש עשרה שנים הרי זו סעודת מצוה ואוכלים בשר ושותים יין. אם זה לא בזמנה במידה ועושים סיום מסכתא או סדר משניות הרי זו סעודת מצוה וכנ"ל, אבל כל זה לא כלי זמר. הרב חיים כץ.
שאלה: ציור בתוך אמת החורבן: כידוע, אחד ממנהגי האבלות בעת בניין בית הוא להשאיר אמה על אמה של קיר ללא טיוח, זכר לחורבן. האם ניתן לשרטט או לחרוט ציור של ירושלים בתוך אמה זו, או שחלק מהעניין הוא שיישאר לגמרי ריק?
תשובה: עניין האמה על אמה ללא טיוח הוא שיהיה זכר לחורבן, אדם שמרגיש שהוא זוכר את החורבן על ידי כך שהוא חורט דוגמה של ירושלים, רשאי לעשות כך. צריך לשבור את הקיר בשביל לעשות זכר לחורבן?
שאלה: האם נגיעה בדבר שאינו שלי היא גזל?: ביום (חול) מן הימים נכנסתי להתפלל בבית הכנסת, אך המוזיקה שעלתה מן האוהל הסמוך היתה בווליום חזק מדי ולא אפשרה לי להתרכז בתפילה. האם היה מותר לי להחליש בעצמי את הווליום, אף שהמערכת אינה שלי? בעל המערכת לא נמצא בחדר באותו זמן, אך ברור שלא היה רוצה שיגעו לו במערכת.
תשובה: אם אותו בחור שהדליק את הרדיו לא היה רשאי להדליק בקול שמפריע לאחרים, וגם אתה יודע להנמיך את הווליום בלי לקלקל את המערכת אני סבור שמותר לך להנמיך.
שאלה: דברים שבקדושה מול מכנסיים: האם מותר לומר דברים שבקדושה מול אשה שלבושה במכנסיים?
תשובה: אומנם לא ראוי שאישה תלך לבושה במכנסיים, אך מכיוון שגופה מכוסה, מותר לומר דברים שבקדושה מולה.
שאלה: קריאה בתהילים לחולה: אימי עומדת לפני ניתוח קשה ומסובך, ואני מתפללת בכל יום בתהילים ומתחננת לישועה ולרפואה. אני יודעת שקוראים בתהילים עפ"י ימים, אך התהילים מסודרים גם לפי היום בחודש ואין לי מושג איך אני אמורה לקרוא. בנוסף אני קוראת בכל יום את התפילה למען החולה שמופיעה בספר תהילים. אנא האירו את עיניי.
תשובה: אכן יש חלוקה לפי ימות השבוע ויש חלוקה לפי היום בחודש. וזו שאלה של הספק, ואם יש לך זמן אז תלכי לפי החלוקה של ימות השבוע (שזה יותר פרקים). ישנה אפשרות אחרת שבכל זמן פנוי לקרוא לפי הסדר ומתי שתסיימי תתחילי שוב פעם ושוב פעם לפי הסדר ללא חלוקה מסוימת. כמו כן, תמשיכי בכל יום לומר את התפילה על החולה וכן תבקשי בברכת רפאנו שבתפלת שמונה עשרה. ואין כמו תפילה שהחולה מתפלל על עצמו שהיא הכי מועילה. ויש להתחזק ולא לפחד ולשים בה' מבטחך שהכל יהיה לטובה. רפואה שלימה ובשורות טובות. הרב רואי מרגלית.
שאלה: הגדה לא צנועה לפסח: מה ניתן לעשות בחוברת נילוות לכתב עת שהיא למעשה הגדה של פסח כאשר בדפים מסוימים, צד אחד של העמוד הוא המשך ההגדה, וצד שני שלו הוא פרסומת לא צנועה? האם ניתן לגנוז או להשליך בפחים לאיסוף נייר?
תשובה: אם אפשר למחוק את התמונות שאינן צנועות (להדביק עליהם משהו או לקשקש בצבע) מה טוב, אך אם אתה מעדיף לזרוק את החוברת אז צריך לגונזה.
שאלה: להגיש תרופות לחולה: האם מותר לבריא להגיש לחולה שאין בו סכנה תרופות (אקמול)? האם הם מוקצה בשביל הבריא? האם כאשר מדובר על אביו ואמו ישתנה הדין?
תשובה: חולה שאין לו סכנה מותר לו לקחת תרופות, (משום שאיסורי דרבנן נדחים מפני חולה שאין בו סכנה) לכן מותר גם לאדם אחר להביא לו את התרופות ואין בכך בעיה של מוקצה. בענין זה הדין דומה אצל כל אדם כמו גם אצל אביו ואימו.
שאלה: חלקה בשלושת השבועות: בע"ה בני יהיה בן שלוש בכ"א בתמוז שנה זו. את שלושת אחיו הגדולים סיפרנו במירון ליד קברו של רשב"י ללא קבלת העניין בצורה של נדר. האם יש היתר לספרו בתוך שלושת השבועות? האם יש עניין להקדים או לאחר את התספורת?
תשובה: מותר לספר ילד קטן בשלושת השבועות, אך עדיף לספרו בסוף השבוע לכבוד שבת.
שאלה: תרומות ומעשרות מעשבים: האם החיוב להפריש תרומות ומעשרות בעשבים (פטרוזיליה נענע כוסברה וכו ) הוא מדרבנן או דאוריתא ומה הוא המקור? האם יש מקום להקל בשעת הדחק?
תשובה: החיוב להפריש תרומות ומעשרות בזמן הזה הוא מדרבנן, ובוודאי לגבי סוגי ירקות או תבלינים שהחיוב הוא בכל מקרה מדרבנן בלבד. ועדיין חיוב מדרבנן הוא חיוב, ואי אפשר לאכול את הירקות והתבלינים ללא הפרשתם. במקרים מסוימים במציאת של ספק יש מקום להקל מדין ספק דרנן לקולא, אך כמובן יש לדון על כל מקרה לגופו. בברכת התורה והארץ, הרב יואל פרידמן.
שאלה: לנשק את מי שמת: סבא שלי נפטר לפני שנה. היינו מאוד קשורים וכשהוא נפטר נישקתי אותו במצח. לאחר שבוע התברר לי שאסור לנשק אדם שנפטר. האם זה נכון? מה אפשר לעשות בנידון?
תשובה: יוסף הצדיק נשק לאביו לאחר שנאסף אל עמיו, אך עדיף שלא לנשק את המת, ולאחר מעשה אין צורך לעשות כלום משום שזה היה בשוגג. ואין צורך בשום כפרה.
שאלה: מזונות העיקר?: אם אני אוכל מאכל שברכתו מזונות עם מאכל נוסף שברכתו אינה מזונות, יש לברך על שניהם או שברכת מזונות פוטרת גם את המאכל השני?
תשובה: ברכת המזונות אינה פוטרת את המאכל הנוסף, אלא אם כן הוא בא לתת טעם למזונות. הרב חיים כץ.
שאלה: תרומות ומעשרות מנענע: האם נענע שמוסיפים לתה לטעם מצריך הפרשת תרומות ומעשרות?
תשובה: אם הנענע ראוי גם לאכילה הוא חייב בתרומות ומעשרות. גם טעימה אסורה ללא הפרשת תרומות ומעשרות.
שאלה: עקירת עץ פרי שמפריע: יש לנו בגינה עץ משמש שקיבלנו מהדיירים לפנינו. אנו רוצים לעוקרו בגלל שברחשים מסתובבים סביבו והפירות לא ניתנים בדרך כלל לאכילה. האם יהיה מותר לנו לעקור את העץ? האם יש אפשרות להעביר אותו למקום אחר?
תשובה: להעביר את העץ - מותר, אולם יש להיוועץ עם מומחה כיצד להעביר אותו עם הגוש ע"מ שלא ייבש. כמו כן עלולה להתעורר שאלת הערלה מחדש. לעקור את העץ - מעיקר הדין מותר אם הוא גורם לכם נזק, אך יש בכך סימן קללה. אם ע"י מניעת השקייה הוא ייבש אל תשקו אותו ולכשייבש תעקרו אותו. יש מתירים לעוקרו ע"י גוי.
שאלה: סנקציות בבית כנסת?: אבא של בחור בן 13 שהגיע למצוות בקש לעשות בבית הכנסת שלנו בר מצווה. האורחים שלו באו בלבוש לא צנוע, צילמו בסתר, הביאו פלפונים ושמו אותם על השולחן והמכוניות שלהם הקיפו את בית הכנסת. האם אפשר להחתים את בעל השמחה שישלוט באורחיו שינהגו כבוד במקום? איזה סנקציות ניתן לנקוט כלפי המבזים ומארחיהם?
תשובה: אתה בהחלט צודק בשאלתך, וראוי שמכאן ואילך הגבאים יאשרו לחגוג בר מצוות רק בתנאי שרוח השבת תישמר, ובהחלט אפשר גם להחתים אותם על טופס התחייבות ובטופס אף להחליט על קנס שיוטל על המיפר תנאי זה (אך אי אפשר לכוף אותם לשלם) - והקנס ייתרם לבית הכנסת.
שאלה: צומות לנשים בהריון: האם יש חובה לנשים בהריון לצום בי"ז בתמוז ובט באב?
תשובה: בתשעה באב ראוי שאף אישה בהריון תשתדל לצום ככל יכולתה, אך בי"ז בתמוז (וכן בשאר צומות חוץ מיום הכיפורים), אם אשה בהריון מרגישה קצת חולשה היא יכולה כבר לשתות ואם זה לא מספיק לה, היא יכולה אף לאכול. לתשובת הרב אליעזר מלמד. מה תעשה יולדת שאכלה ביום כיפור בטעות?
שאלה: חיתון עם גיורת: לאחר שקראתי את תשובתו של הרב דב ליאור שלגרים יש נשמה פנימית נמוכה מנשמה של יהודי אבקש הסבר יותר מעמיק בנושא ובמה זה מתבטא והאם יש השפעה על הילדים שנולדים לזוג כזה מבחינה רוחנית?
תשובה: דברים אלו עמוקים מאוד, רבותינו אומרים שגר יכול לרומם את עצמו (בזכות התורה והמצוות שמקיים) עד דרגות עליונות ביותר  אך עדיין ליהודי מלידה ישנם כמה יתרונות, כגון נבואה (גר לא יכול להתנבא) וכדומה. אך למעשה אין שום הבדל בין גר ליהודי וגר חייב במצוות כמו כל יהודי אחר, ואף להיפך בגלל שהוא מגיע מבחוץ התורה מצווה אותנו לעזור לו יותר מאשר עוזרים ליהודי אחר, והתורה אף מוסיפה ציווי נוסף של ואהבת את הגר. האם הגרים נחותים בעם ישראל?
שאלה: ביטול איסור כמה פעמים: אם נפלה חתיכת איסור והתבטלה במאכל, אך אח"כ נפלו עוד חתיכות איסור עד שביחד אי אפשר לבטל אותן, מה הדין בזה? האם החתיכה הראשונה חוזרת וניעורת? האם היא הופכת לחלק מההיתר לעניין ביטול החתיכות הנוספות או שהיא נשארת נייטרלית?
תשובה: איסור שנתבטל ואח"כ נפל עוד איסור- האיסור הראשון חוזר וניעור, והאיסורים מצטרפים זה לזה, לפיכך אם יש לכל האיסורים ביחד שיעור שאוסר התבשיל- אסור לאוכלו.
שאלה: בגדים חדשים בשלושת השבועות: אמי רכשה לי בחו"ל הרבה בגדים וחפצים חדשים לפני י"ז בתמוז, אבל אני אקבל אותם ב"ה רק ב-י"ח תמוז (כשהיא חוזרת). מה דינם של חפצים אלו? האם מותר לי ללבושם בשלושת השבועות מפני שכבר נקנה בשבילי לפני, או לחדשם בשבת?
תשובה: הכי טוב לחדשם בשבת ואז אפשר להמשיך וללובשם גם בימי החול של שלושת השבועות.
שאלה: השטחים - סכנה למדינת ישראל: מנקודת מבט הלכתית (בלי קשר לעמדה פוליטית) האם אין סכנה גדולה יותר לקיומה ועתידה של מדינת ישראל בהחזקת השטחים עם מעל 3 מליון פלשתינאים הנמצאים בהם (מלבד מעל מליון הנמצאים בשטחי 67 ) מאשר ויתור על אותם שטחים הכוללים אותם? כאשר הסכנה העיקרית הוא בקשר לאופיה היהודי של מדינת ישראל.
תשובה: אנו מניחים שכל מסירה של שטח לאויבי ישראל מסכנת את מדינת ישראל כי האויבים יהיו חופשיים להכין בו את נשק כדי לפגוע בנו. ואם אנו נמצאים בכל מקום אנו מונעים מהם במידה מרבית את היכולת לפגוע בנו. נמצא כי על פי ההלכה אסור לנו להוציא מידינו את השליטה בכל ארץ ישראל גם מסיבות של פקוח נפש וגם מפני שאנו מצווים לרשת את הארץ כולה ולא להניחה בידי זרים. אופיה היהודי של מדינת ישראל תלוי בנו אם אנחנו נחוקק חוקים שישמרו על אופיה היהודי של המדינה יהיה למדינה אופי יהודי. אם נעשה הפרדה מכסמאלית בחיים האישיים בין היהודים ובין הערבים והיהודים יחיו את חייהם כרצונם והערבים יחיו את חייהם כרצונם אזי המדינה תיהיה בעלת אופי יהודי. יש להניח שתהליך קיבוץ הגלויות ימשך. ויותר ויותר יעלו יהודים לארץ וכך תיהיה המדינה מדינת כל היהודים ואלו שאינם יהודים יש להניח שירצו גם הם כל אחד לחזור לארצו וכך תיהיה המדינה למדינת היהודים בעלת אופי יהודי.
שאלה: שווה להתפלל בנוסח העדה שלי?: יש לי בית כנסת קרוב לבית. הבעיה היא שהתפילה בבית הכנסת הזה היא בנוסח חסידי-אשכנזי ואילו אני בן עדות המזרח. אין בית הכנסת נוסח עדות המזרח קרוב לביתי. האם עליי להתאמץ יותר על מנת לשמור על נוסח אבותי, או שזה ר שאתפלל במניין אשכנזי (אני עצמי שומר על הנוסח ומתפלל בסידור עדות המזרח)?
תשובה: כתוב "אל תיטוש תורת אימך"- כל אחד צריך לשמור על נוסח אבותיו, במיוחד מתבטא הדבר בתפילת שמונה עשרה, ולכן בתפילת העמידה כל אחד יתפלל בנוסח שלו, אף על פי שהמניין בו הוא נמצא מתפלל בנוסח אחר, וכך תרוויח שני דברים: תתפלל במניין ותתפלל בנוסח עדתך.
שאלה: תבנית חלבית במיקרו בשרי: מאכל פרווה שהוכן בתנור ותבניות חלביות (לא ידוע אם בני יומם), ולאחר מכן חומם ללא כיסוי במיקרוגל בשרי שאינו בן יומו - מה הדין?
תשובה: התבשיל מותר. הרב חיים כץ.